وزارت خزانہ
مرکزی وزیر خزانہ نرملا سیتارمن ڈائریکٹوریٹ آف ریونیو انٹلی جینس کے 63 ویں یوم تاسیس کی تقریبات کا افتتاح کیا
نئی دہلی04،دسمبر 2020
خزانہ اور کارپوریٹ امور کی مرکزی وزیر محترمہ نرملا سیتارمن نے آج یہاں سینٹرل بورڈ آف ان ڈائریکٹ ٹیکسز اور کسٹمز  کی نگرانی میں کام کرنے والی اسمگلنگ مخالف اینٹلی جینس اور تفتیش ایجنسی، ڈائریکٹوریٹ آف ریونیو انٹلی جینس  کے 63 ویں یوم تاسیس کا افتتاح کیا اور یوم تاسیس منایا۔
یوم تاسیس کی تقریب افتتاحی رسم کے ساتھ مرکزی وزیر خزانہ محترمہ نرملا سیتا رمن کی موجودگی میں وزارت خزانہ، نارتھ بلاک میں منعقد ہوئی۔ اس موقع پر خزانہ کے سکریٹری ڈاکٹر اجے بھوشن پانڈے، سی بی آئی سی کے چیئرمین جناب ایم اجیت کمار اور ڈی آر آئی پرنسپل ڈائریکٹر جنرل جناب بلیش کمار بھی موجود تھے۔ کووڈ-19 عالمی وبا کے پیش نظر اس سال پروگرام ایک ڈیجیٹل پلیٹ فارم کے ذریعے منعقد کیاگیا جس میں ڈی آر آئی، سی بی آئی سی اور دنیا بھر میں حکومت ہند کے دیگر 450 سے زیادہ افسروں نے شرکت کی۔
محترمہ سیتا رمن اسمگلنگ ان انڈیا رپورٹ 20-2019 کی رونمائی کی، جس میں سونے اور غیر ملکی کرنسی پر منظم اسمگلنگ رجحانات، نارکوٹکس ڈرگ  سیکورٹی، ماحولیات، کمرشیل  دھوکہ دہی کا تجزیہ کیاگیا ہے۔ پرنسپل ڈی جی آر آئی جناب بلیش کمار نے معزز شخصیتوں کا خیر مقدم کیا اور سابقہ مالی سال کی ڈی آر آئی کی کارکردگی سے متعلق ایک رپورٹ پیش کی۔
اس موقع پر وزیر خزانہ محترمہ نرملا سیتارمن نے ڈی آر آئی اور اس کے افسروں کو ان کی کارکردگی اور قابل تعریف خدمت کے لئے خاص کر موجودہ عالمی وبا کے وقت قابل قدر کام کے لئے انہیں مبارکباد دی۔ محترمہ سیتارمن نے ڈی آر آئی کے 800 افسروں کی بھی تعریف کی جو فوری خطرات اور جوکھم کے باوجود اپنی انتھک خدمات انجام دیتے ہیں۔
وزیر خزانہ نے سخت کام جاری رکھنے کے لئے ڈی آر آئی کے افسروں کی حوصلہ افزائی کی۔ انہوں نے ڈی آر آئی اور انڈین کسٹمز سے اپیل کی کہ وہ اس بات کو یقینی بنائیں کہ ہندوستان کی معیشت کا ہر مجرم پکڑمیں ٓئے۔تقریب میں ورلڈ کسٹم آرگنائزیشن کے سکریٹری جنرل ڈاکٹر کونیو میکوریا نے بھی شرکت کی، جنہوں نے کووڈ-19 عالمی وبا سے نمٹنے میں کسٹم کے رول پر لوگوں سے خطاب کیا۔ محترمہ سیتارمن نے ورلڈ کسٹمز آرگنائزیشن کے رول کو بھی تسلیم کیا اور دنیا بھر کی کسٹمز انفورسمنٹ ایجنسیوں کے درمیان معلومات ایک دوسرے کو فراہم کرنے کی ضرورت پر زور دیا اور ایسے فائدے کے لئے انٹلی جینس کے تبادلے کو بڑھانے کی ضرورت کو اجاگر کیا۔
خزانہ کے سکریٹری ڈاکٹر اجے بھوشن پانڈے نے کہا کہ ڈی آر آئی نے کمرشیل دھوکہ دہی اور سرحد پار کی اسمگلنگ کے کچھ اہم معاملوں کو سرگرمی سے اجاگر کرکے ہندوستان کی فیزیکل معیشت اور اقتصادیات میں نمایاں رول ادا کیا ہے۔ انہوں نے قوانین کے مؤثر نفاذ کے لئے ایجنسیوں کے درمیان ڈینا کا تجزیہ کرنے، انٹلی جینس، معلومات، ڈیٹا ایک دوسرے کو فراہم کرنے کی ضرورت پر زور دیا۔ ڈاکٹر پانڈے نے کہا کہ ڈی آر آئی نے دیگر قانون نافذ کرنے والی ایجنسیوں کے درمیان ایک اعلیٰ پوزیشن حاصل کرلی ہے۔
اس موقع پر ڈی آر آئی کو چن زونل یونٹ کے ٹی ایس جناب نجم الدین کو شجاعت کا ایوارڈ عطا کیاگیا۔ اس کے علاوہ جناب سومیر سین کو بھی ایوارڈ دیاگیا جو جے پور ڈی آر آئی کے ذریعے بک کئے گئے ایک کیس کے آزاد گواہ تھے۔
انڈین ریونیو سروس  کے 1961 بیچ کے ایک افسر جناب بی سنکرن کو ان کی غیر معمولی اور اہم خدمات کے لئے ڈی آر آئی ات کرشت سیوا سمان 2020 ایوارڈ عطا کیاگیا۔
افتتاحی اجلاس کے بعد ڈی آر آئی کے ذریعے ایک بین الاقوامی پینل مذاکرہ بھی منقد ہوا جس میں 200 سے زیادہ شرکا نے شرکت کی۔ پینل میں حصہ لینے والوں میں آسٹریلیا بورڈ وفورس کے نمائندے، نیدر لینڈ کے کسٹم انتظامیہ کے نمائندے، انٹرپول اور برطانیہ کے ایچ ایم ریونیو اور کسٹمز کے نمائندے شامل ہیں۔
...............................................................
م ن، ح ا، ع ر
04-12-2020
U-7828
(Visitor Counter : 140